

|  |  |
| --- | --- |
| 03.05.2024 | nr 13 |

**MINISTRI MÄÄRUS**

**Sõltuvusravi ja seksuaalkurjategijate kompleksraviga seotud justiitsministri määruste muutmine**

Määrus kehtestatakse kriminaalmenetluse seadustiku § 4192 lõike 3 alusel.

**§ 1. Justiitsministri 17.06.2011. a määruse nr 33 „Sõltuvusravi ning karistusest tingimisi vabastamisel või vangistusest tingimisi ennetähtaegsel vabastamisel kohaldatava narkomaania ravi ettevalmistamise ning täitmise ja järelevalve kord“ muutmine**

Justiitsministri 17.06.2011. a määruses nr 33 „Sõltuvusravi ning karistusest tingimisi vabastamisel või vangistusest tingimisi ennetähtaegsel vabastamisel kohaldatava narkomaania ravi ettevalmistamise ning täitmise ja järelevalve kord“ tehakse järgmised muudatused:

**1)** paragrahv 3 tunnistatakse kehtetuks;

**2)** paragrahvi 8pealkiri sõnastatakse järgmiselt:

**„§ 8. Sõltuvusravi kohaldaja suhtlemine kriminaalhooldusametnikuga“**;

**3)** paragrahvi 8 lõiked 1 ja 2 tunnistatakse kehtetuks;

**4)** paragrahvi 8 lõige 3 sõnastatakse järgmiselt:

„(3) Kui sõltuvusravi kohaldaja suunab kriminaalhooldusaluse statsionaarselt ravilt ambulatoorsele ravile või ambulatoorselt ravilt statsionaarsele ravile, teavitab ta sellest viivitamata kriminaalhooldusametnikku.“;

**5)** paragrahvi 9 pealkiri sõnastatakse järgmiselt:

**„§ 9. Sõltuvusravi kohaldaja õigus saada andmeid“**;

**6)** paragrahvi 9 lõige 1 tunnistatakse kehtetuks;

**7)** paragrahvi 10 punktis 3 asendatakse sõna "tutvustama" sõnadega "vajadusel tutvustama";

**8)** paragrahvi 10 punkt 5 sõnastatakse järgmiselt:

„5)selgitama kriminaalhooldusalusele tema õigusi ja kohustusi sõltuvusravile allumisel;“;

**9)** paragrahv 11 tunnistatakse kehtetuks;

**10)** paragrahv 12 sõnastatakse järgmiselt:

**„§ 12. Kriminaalhooldusaluse teavitamine ja hoolduskava kinnitamine**

(1) Kriminaalhooldusalune teeb pärast sõltuvusravi kohaldajaga sõltuvusravi esmase vastuvõtu koha ja aja kokkuleppimist need viivitamata teatavaks kriminaalhooldusametnikule.

(2) Hoolduskava muudetakse ja kinnitatakse vajaduse järgi, arvestades sõltuvusravi üldist tähtaega ja liiki.“;

**11)** paragrahvi 13 tekst sõnastatakse järgmiselt:

„Vajaduse korral saadab kriminaalhooldusametnik kriminaalhooldusaluse sõltuvusravi kohaldamise esimesel päeval selle kohaldamise kohta.“;

**12)** paragrahvi 14 teine lause sõnastatakse järgmiselt:

„Raviaja arvestust peetakse kriminaalhooldusosakonna esitatud vormi kohaselt.“;

**13)** paragrahvi 17 lõige 2 sõnastatakse järgmiselt:

„(2) Kui kriminaalhooldusalune ei ilmu õigel ajal sõltuvusravi kohta, ei allu sõltuvusravi kohaldaja töötaja korraldustele või rikub muid tingimusi, teatab sõltuvusravi kohaldaja sellest viivitamata kriminaalhooldusametnikule. Kriminaalhooldusametniku taotlusel vormistab sõltuvusravi kohaldaja teavituse kirjalikult.“;

**14)** paragrahvi 17 lõige 3 tunnistatakse kehtetuks;

**15)** paragrahvi 19 sõnastatakse järgmiselt:

„(1) Sõltuvusravi kohaldaja võib nõuda kriminaalhooldusaluse lahkumist sõltuvusravi kohaldamise kohast ajutiselt, kui:

1) kriminaalhooldusalune ilmub sõltuvusravi kohaldamise kohta alkoholi- või narkojoobes;  
2) kriminaalhooldusaluse käitumine ohustab või võib ohustada sõltuvusravi kohaldaja töötajaid või tema vara, kõrvalisi isikuid või kriminaalhooldusalust ennast.

(2) Kui ilmnevad asjaolud, mis tingivad vajaduse sõltuvusravi kohaldajal nõuda kriminaalhooldusaluse lahkumist sõltuvusravi kohaldamise kohast ajutiselt, teavitab sõltuvusravi kohaldaja sellest viivitamatult kriminaalhooldusametnikku.";

**16)** paragrahvi 21 lõige 1 sõnastatakse järgmiselt:

„(1) Kui kriminaalhooldusalune hoiab sõltuvusravist kõrvale või esinevad §-s 20 nimetatud asjaolud, fikseerib kriminaalhooldusametnik rikkumised, võtab kriminaalhooldusaluselt rikkumise kohta allkirjastatud seletuse ning reageerib rikkumisele. Kriminaalhooldusametnik reageerib rikkumisele hoiatusega või erakorralise ettekandega.“;

**17)** paragrahvi 21 täiendatakse lõigetega 11**–**13 järgmises sõnastuses:

„(11) Rikkumise fikseerimisel märgitakse järgmised andmed:

1) sõltuvusravile allutatud isiku nimi;

2) rikkumise fikseerinud kriminaalhooldusametniku nimi;

3) rikkumise aeg ja kirjeldus;

4) kriminaalhooldusametniku otsus;

5) rikkumise fikseerimise kuupäev.

(12) Kirjalikus hoiatuses märgitakse:

1) sõltuvusravile allutatud isiku nimi;

2) hoiatuse teinud kriminaalhooldusametniku nimi;

3) rikkumise aeg ja kirjeldus;

4) kriminaalhooldusametniku otsus;

5) hoiatuse koostamise kuupäev.

(13) Kriminaalhooldusametnik tutvustab hoiatust sõltuvusravile allutatud isikule.“;

**18)** paragrahvi 21 lõiget 2 täiendatakse pärast sõnu „teha kuni kaks“ sõnaga „kehtivat“;

**19)** paragrahvi 23 lõikes 1 asendatakse sõna „kriminaalhooldusregistri“ sõnaga „kinnipeetavate, vahistatute, arestialuste ja kriminaalhooldusaluste registri“;

**20)** paragrahvi 24 tekst sõnastatakse järgmiselt:

„Kui kohus või prokuratuur nõuab kriminaalhoolduse lõppemise kohta ettekannet, edastab selle kriminaalhooldusosakond ja see koostatakse „Kriminaalhooldusseaduse” §-s 301 sätestatud nõuetest lähtudes.“;

**21)** määruse lisad tunnistatakse kehtetuks.

**§ 2. Justiitsministri 31.05.2013. a määruse nr 22 „Seksuaalkurjategijate kompleksravi ettevalmistamise, täitmise ja järelevalve kord“ muutmine**

Justiitsministri 31.05.2013. a määruse nr 22 „Seksuaalkurjategijate kompleksravi ettevalmistamise, täitmise ja järelevalve kord“ tehakse järgmised muudatused:

**1)** paragrahvi 6 pealkiri sõnastatakse järgmiselt:

**„§ 6. Seksuaalkurjategijate kompleksravi kohaldaja õigus saada andmeid“**;

**2)** paragrahvi 6 lõiked 1 ja 2 tunnistatakse kehtetuks;

**3)** paragrahv 7 tunnistatakse kehtetuks;

**4)** paragrahvi 8 punktis 3 asendatakse sõna "tutvustama" sõnadega "vajadusel tutvustama";

**5)** paragrahvi 8 punkt 6 sõnastatakse järgmiselt:

„6) selgitama kriminaalhooldusalusele tema õigusi ja kohustusi kompleksravile allumisel;“;

**6)** paragrahv 9 sõnastatakse järgmiselt:

„**§ 9. Kriminaalhooldusaluse teavitamine**

Kriminaalhooldusalune teeb pärast seksuaalkurjategijate kompleksravi kohaldajaga kompleksravi esmase vastuvõtu koha ja aja kokkuleppimist need viivitamata teatavaks kriminaalhooldusametnikule.“;

**7)** paragrahvi 10 lõige 2 sõnastatakse järgmiselt:

„(2) Kui kriminaalhooldusalune ei ilmu õigel ajal seksuaalkurjategijate kompleksravi kohaldamise kohta, ei allu kompleksravi kohaldaja töötaja korraldustele või rikub muid tingimusi, teatab kompleksravi kohaldaja sellest viivitamata kriminaalhooldusametnikule. Kriminaalhooldusametniku taotlusel vormistab kompleksravi kohaldaja teavituse kirjalikult.“;

**8)** paragrahvi 13 lõige 1 sõnastatakse järgmiselt:

„(1) Kui kriminaalhooldusalune hoiab seksuaalkurjategijate kompleksravist kõrvale või esinevad käesoleva määruse §-s 12 nimetatud asjaolud, fikseerib kriminaalhooldusametnik rikkumised, võtab kriminaalhooldusaluselt rikkumise kohta allkirjastatud seletuse ning reageerib rikkumisele. Kriminaalhooldusametnik reageerib rikkumisele hoiatusega või erakorralise ettekandega.“;

**9)** paragrahvi 13 täiendatakse lõigetega 11**–**13 järgmises sõnastuses:

„(11) Rikkumise fikseerimisel märgitakse järgmised andmed:

1) kompleksravile allutatud isiku nimi;

2) rikkumise fikseerinud kriminaalhooldusametniku nimi;

3) rikkumise aeg ja kirjeldus;

4) kriminaalhooldusametniku otsus;

5) rikkumise fikseerimise kuupäev.

(12) Kirjalikus hoiatuses märgitakse:

1) kompleksravile allutatud isiku nimi;

2) hoiatuse teinud kriminaalhooldusametniku nimi;

3) rikkumise aeg ja kirjeldus;

4) kriminaalhooldusametniku otsus;

5) hoiatuse koostamise kuupäev.

(13) Kriminaalhooldusametnik tutvustab hoiatust seksuaalkurjategijate kompleksravile allutatud isikule.“;

**10)** paragrahvi 13 lõiget 2 täiendatakse pärast sõnu „teha kuni kaks“ sõnaga „kehtivat“;

**11)** paragrahvi 13 lõige 3 tunnistatakse kehtetuks;

**12)** määruse lisad 2–5 tunnistatakse kehtetuks.

*(allkirjastatud digitaalselt)*

Madis Timpson

justiitsminister

*(allkirjastatud digitaalselt)*

Tõnis Saar

kantsler